runetrust/blame-folketinget-dk huggingface dataset:
Flemming Møller Mortensen (S), 2019-01-10:
Jeg tænker lidt, at det i forhold til de unge, som altså får et misbrug, måske kunne være gunstigt, at de også ligesom ved, hvad der er af tilbud, altså at det også italesættes, sådan at man – hvis det alkoholforbrug, man har, virkelig udvikler sig til et reelt misbrug – har fået tegnet og fortalt, at der rent faktisk er hjælp at få.
Pernille Frahm (SF), 2010-11-16:
Det er jo en tilståelsessag, at det at sætte folk på starthjælp er at behandle mennesker ringe; det er at behandle mennesker dårligt; det er at sætte mennesker i en situation, hvor det er så vanskeligt at få enderne til at nå sammen, at de fleste af os har meget svært ved at forestille os det.
Jens Joel (S), 2016-10-13:
Og når ministeren så har bekræftet det og i øvrigt har givet tilsagn om, at vi i 2020 skal investere massivt på det her område – fordi det er en god investering, fordi det giver os et nyt marked, fordi det giver os arbejdspladser – så vil jeg bare spørge, hvorfor vi skal vente til 2020.
Villy Søvndal (SF), 2004-06-02:
Jeg tror, det var hr. Niels Helveg Petersen, der i sit ordførerindlæg dokumenterede rapporten om, at terroren eksploderer, at fra, at Irak ikke var et sted med international terror, er Irak i dag et sted, der både udvikler terrorister og tiltrækker terrorister, så terroren eksploderer i et omfang, vi har aldrig har set før.
Jonas Dahl (SF), 2012-08-20:
Ydermere kommer der øget beskatning i forbindelse med aktionærloven, øget beskatning af bankerne, og det er alt sammen tiltag og forslag, som har stået højt på SF's liste i mange år, og nu lykkes det at gennemføre en stor del af det, og det er jeg tilfreds med og stolt over.
Lotte Rod (RV), 2015-05-06:
Venstres ordfører må lige bære over med, at jeg ikke er totalt inde i detaljerne i den beslutning, der blev truffet, men jeg ved, at den daværende skatteminister i sin tid gjorde sig umage med at kigge på, hvor det gav mening netop at forsøge at lave en fordeling, der også tilgodeså landdistrikterne.
Line Barfod (EL), 2004-12-14:
Jeg vil gerne have en meget klar melding fra De Radikale om, hvorvidt De Radikale støtter, at der skal være en klageadgang, hvis man bliver diskrimineret på grund af alder eller handicap, ligesom der er en klageadgang, hvis man bliver diskrimineret på grund af køn, og ligesom der nu også kommer en klageadgang, hvis man bliver diskrimineret på grund af etnisk oprindelse.
Brian Mikkelsen (KF), 2011-11-29:
Det, at man nu vil indskrænke muligheden for at finansiere opkøb, det, at man vil indskrænke muligheden for at udvide – og det gør man jo reelt set på den her måde, ved at man ikke giver virksomhederne mulighed for at velpolstre sig – gør, at vi kan risikere, at en række danske virksomheder ikke vil være i stand til at tiltrække kapital til et generationsskifte.
Kristian Thulesen Dahl (DF), 2002-12-03:
Behandlingen af det her beslutningsforslag viser desværre med al tydelighed, hvor trægt det er at få bare en lillebitte smule større åbenhed selv i Folketingets egen behandling af EU-forslag. Én ting er, at det kan være besværligt at få gennemført i EU-regi, det kan man godt forstå, men at det skal være så langsommeligt at få ændret selv bittebittesmå justeringer af den danske proces, af det, vi selv foretager os her i Europaudvalget, for at få lidt større åbenhed, er ufatteligt.
Lars Løkke Rasmussen (M), 2024-03-13:
Altså, vi er dybt, dybt bekymrede over den her situation med nu mere end 30.000 døde, 72.000 sårede og børn, der dør af underernæring, og vi har jo fra starten sagt, at den her regering godt kan sondre mellem en terrororganisation og en civilbefolkning.
Steffen Larsen (LA), 2025-03-13:
Derfor står vi i den situation, at nogle af disse sager er med til at underminere borgernes tillid til systemet, for Menneskerettighedsdomstolen vælger alt for ofte at tilsidesætte stk. 2 i selv grove, gentagne voldssager, og det gør de, fordi Domstolen fortolker med, hvad de kalder nutidsfortolkning.
Anders Fogh Rasmussen (V), 1998-03-27:
Venstre er ikke en del af regeringens parlamentariske grundlag, Venstre er i opposition til regeringen, men vælgerne har talt, og vælgerne har sammensat Folketinget sådan, at vi nødvendigvis må samarbejde, hvis vi overhovedet skal have gennemført lovgivning af større betydning.
Elisabeth Geday (RV), 2007-02-20:
så vi kan få et endegyldigt svar på, hvorvidt juristerne i Justitsministeriet har ret i deres vurdering af, at det her strider mod EU-retten, eller hvorvidt Socialdemokraterne har ret i deres vurdering af, at det ikke gør, så vi på en eller anden måde kan få den her strid afgjort.
Marcus Knuth (KF), 2020-12-16:
Og netop forsvarschefen, Bjørn Bisserup, svarer jo tilbage: »... og Forsvaret har netop lagt til grund, at myndighederne generelt har foretaget en vurdering af hjemmelsgrundlaget, og Forsvaret har ikke foretaget en konkret vurdering af spørgsmålet om opgaven har ekspropriativ karakter.«
Kim Behnke (FP), 1998-05-07:
Det bør være sådan, at danskerne gennem en klar og utvetydig tilkendegivelse giver et opdrag til Folketinget om, hvordan den danske regering og flertallet i Folketinget skal forholde sig efter et dansk nej, og derfor har vi udkrystalliseret seks forslag til, hvad danskerne derudover bør spørges om.
Maria Reumert Gjerding (EL), 2015-11-19:
Jeg har ikke kritiseret, hvad regeringen har sat af, for jeg har endnu ikke haft muligt for at nærstudere det, men jeg spørger: Hvornår er de målrettede virkemidler på plads, så den periode, fra man afskaffer virkemidlerne, til man putter noget nyt på plads, kan blive så kort som muligt?
Hans Kristian Skibby (DF), 2019-03-19:
Vi tror, vi kommer længst ved at bruge dialog og ved netop at synliggøre for danske virksomheder, at de selv kan få en lang, lang række af sunde ting ind i forhold til deres virksomhed ved selv at gribe de her mange bolde i forbindelse med alle de forskellige initiativmuligheder, som jeg tidligere har skitseret.
Jens Peter Vernersen (S), 2003-05-09:
Venstre, De Konservative og Dansk Folkeparti laver et forslag, som ingen synes fører til noget som helst, og det er jo sådan set problemet. Med hensyn til spørgsmålet om boligejerne: Der er jo overhovedet ikke tale om, at man plukker boligejerne.
Marianne Jelved (RV), 2002-04-12:
Vi har noteret os den debat, der foregår i Københavns Kommune, hvor radikale medlemmer af Borgerrepræsentationen har en anden holdning end den, jeg giver udtryk for her, og til dem og andre vil jeg sige, at det i anførselstegn forekommer mig at være en form for snyd at ændre betegnelsen uden at ændre indholdet af faget.
Henrik Rasmussen (KF), 2008-01-10:
Man skal i gang med fase to, hvor man netop er i gang med at etablere de syv nye erhvervsakademier, som har til formål at styrke udviklingen af erhvervsakademiuddannelser og videregående voksenuddannelser, og vi føler os overbevist om, at netop fordi de er regionalt placerede, vil de også styrke de regionale uddannelser.
Peter Skaarup (DF), 2013-10-03:
Der kunne jeg godt tænke mig at spørge den radikale ordfører: Er det virkelig det svar, vi giver den her meget store gruppe ældre mennesker, der ikke er vænnet til at have kontakt med andre på anden måde end at gøre det via almindelig mundtlig og skriftlig kontakt, f.eks. via et brev?
Stine Brix (EL), 2012-03-29:
De siger også, at det udvidede frie sygehusvalg har været en succes og har været med til at nedbringe ventelisterne, men de siger så også, ligesom Jacob Axel Nielsen, at det nu er tid til at gå nye veje, nu er det tid til at udfase en behandlingsgaranti og afløse den af en mere fagligt begrundet garanti, hvor man lægger mere fokus på udredning.
Uffe Elbæk (ALT), 2015-04-14:
Derfor er der i den grad brug for alt det iværksætterengagement og -kraft og -kreativitet, som vi overhovedet kan mobilisere som samfund, sådan at vi får de rigtige, gode ideer, kan man sige, de gode løsninger, nye typer arbejdspladser, også gerne arbejdspladser, som sikrer en sammenhængende – hvad skal man sige – kultur i det danske samfund.
Simon Kollerup (S), 2018-01-10:
Mener ministeren, at der er behov for tiltag, der kan sikre, at Thy Lam får lov at beholde den certificering, der betyder, at Thy Lam kan markedsføre deres lam med Nationalpark Thys logo, nu hvor Thy Lam ifølge Naturstyrelsen ikke længere kan bruge et areal i Nationalpark Thy til afgræsning, jf. artiklen »Får ud af Nationalparken« fra Morsø Folkeblad den 5. januar 2018?
Peter Skaarup (DF), 2002-05-17:
Nyvurderingen kunne gå ud på, at man, som Dansk Folkeparti foreslår i forslaget til vedtagelse, og som jeg forstår har støtte fra Enhedslisten og SF - jeg har talt med hr. Søren Søndergaard, og han siger, det har fuld støtte fra Enhedslisten - pålægger regeringen at sikre, at der udarbejdes denne uvildige vurdering, både når det gælder økonomien, de mandskabsmæssige sider og også de trusselsmæssige sider.
Keld Albrechtsen (EL), 2003-10-10:
Hr. Henrik Dam Kristensen siger, at det ikke er en forbundsstat, men det ligger jo i hvert fald klart, at Socialdemokratiet har lagt sig på en linje, hvor der skal være mere magt til Kommissionen, altså mere magt til bureaukratiet, mere magt til institutionerne i almindelighed og mere magt til EU i forhold til de enkelte lande.
Kristian Thulesen Dahl (DF), 2004-11-30:
Vi meddelte regeringen, at hvis det var beslutningen, så ville det i hvert fald være helt afgørende for os, at man tog det provenu, der kom ud af det, og i forbindelse med finanslovaftalen blev enig om at bruge pen gene til skattelettelser, så man ikke kommer ud i nogen diskussion om skattestoppet i forhold til den samlede beskatning.
Søren Egge Rasmussen (EL), 2021-04-06:
Men hvis det er sådan, at SF ikke sammen med andre partier, der er en del af partierne bag den her ghettolovgivning, formår at overtale ministeren og de andre partier til at ændre et komma i den her lovgivning og i den måde, den er udmøntet på, så kommer vi i en situation, hvor Solbakken bliver tvunget til at lave sådan en plan, altså hvor man gennemfører det, som SF's rådmand i Odense ikke ønsker, og som jeg hører at ordføreren heller ikke ønsker.
Søren Søndergaard (EL), 2002-05-30:
Men jeg bliver nødt til over for den socialdemokratiske ordfører at insistere på, at det eneste sted i dette lovforslag, der er nogle begrænsninger for den gruppe af udlændinge, som er omfattet af flygtningekonventionen af 28. juli 1951, lige præcis er på spørgsmålet om ambassadeansøgninger, hvor Socialdemokratiet havde alle muligheder for at give sin mening til kende før, men valgte at undlade.
Karen Hækkerup (S), 2011-05-03:
Så uanset hvordan racismeparagraffen var blevet til i sin tid, uanset om det havde stået i FN’s eller EU's papirer eller ej, ville Socialdemokraterne stadig væk synes, at man skal have en racismeparagraf i et samfund, hvor man værner om hinanden, og hvor man gerne vil leve i fredelig sameksistens.
Pia Gjellerup (S), 1999-12-09:
Noget af det gamle skal luges ud, og vi skal også søge, når vi laver ny lovgivning, at lave den så god, sådan at kvaliteten i hvert fald ikke kan komme under kritik for, at vi ikke har tænkt os om i forhold til, om det, man vil, den målsætning, man vil opnå, opnås på den letteste måde i forhold til administration i virksomhederne.
Morten Homann (SF), 2004-04-28:
Det her er jo et ret voldsomt problem for ikke ret mange mennesker, men for de mennesker, som er kommet i klemme på det her, betyder det jo for nogle, at de må gå fra hus og hjem, fordi man har haft en fuldstændig stivnakket fortolkning af skattereglerne på det her område, hvor man i forbindelse med et legat, som endda er udbetalt fra en offentlig myndighed, til dygtiggørelse i nationens interesse i udlandet er blevet ramt med tilbagevirkende kraft af et skattesmæk.
Peter Kofod (DF), 2023-04-20:
Jeg er bekymret for, at konsekvenserne af det her lovforslag vil ramme os særlig hårdt, altså os, der bor uden for de største byer, eller dem, der driver forretning ude i det, der lidt nedladende bliver kaldt for Udkantsdanmark, fordi afstandene simpelt hen er større.
Flemming Kofod-Svendsen (KRF), 2000-10-31:
At sælge et sådant fiskalt forslag, som jeg tror det reelt er, under dække af, at man vil føre miljøpolitik, er efter vores opfattelse sådan en lidt falsk varebetegnelse, så derfor er vores slutbemærkning en betydelig skepsis over for forslaget.
Keld Albrechtsen (EL), 2003-03-25:
Så jeg tror altså, det er klogest, at et flertal i Folketinget erkender, at her laver man noget, som Bornholm og bornholmerne simpelt hen bare er imod, og det håber jeg giver stof til eftertanke, Jeg ved så ikke, om man, når man taler om, at der er bornholmere, der støtter det her, om man så muligvis mener de to bornholmske folketingsmedlemmer. For deres tavshed kunne jo godt umiddelbart tages som udtryk for støtte til det, flertallet har aftalt. Tavsheden kan jo opfattes som en form for samtykke.
Jørgen Estrup (RV), 1999-05-04:
Når vi så vender blikket til udviklingslandene, er det klart, at her har vi i højere grad vovet os ind på en opgave, som er vanskelig, idet vi har taget udgangspunkt i problemer, som i høj grad drejer sig om regioner, hvor mellemindkomstlande og fattige lande lever side om side og gerne skulle kunne gøre det på en ordentlig måde, men i høj grad påvirker hinanden. Det har ført til fordelingen mellem to ministerier, og jeg vil gerne igen fastslå, at jeg mener, at det har været en succes, men selvfølgelig ikke en succes uden problemer.
Jesper Petersen (S), 2014-09-09:
Så ved jeg godt, at Dansk Folkeparti vil sige, at de ikke ønsker nulvækst, men det sagde de jo også, før de sammen med hr. Lars Løkke Rasmussen faktisk indførte nulvækst i 2010, ligesom de sagde, at de ikke ville ændre i dagpengene og efterlønnen.
Bendt Bendtsen (KF), 2003-05-20:
til indretningen af almene ældreboliger i almenboligloven, herunder at boligerne skal kunne benyttes af kørestolsbrugere, og der er fastsat en arealgrænse på 110 m2. I henhold til boligstøtteloven er der mulighed for at få tilskud til yderligere 10 m2, det vil altså sige et støtteberettiget areal på 75 m2, når der er tale om stærkt bevægelseshæmmede.
Michael Aastrup Jensen (V), 2007-12-11:
Nu har vi jo diskuteret de to eksempler i forespørgselsdebatten: 1986 var jo, fordi der var et flertal i Folketinget, som altså var imod den daværende regerings ønske om at ratificere den, og så blev man selvfølgelig nødt til at sende den til folkeafstemning.
Ulla Tørnæs (V), 1997-10-30:
Så spørger hr. Steen Gade, om Venstre vil være med til at foretage administrative forbedringer, og det må jeg forstå derhen, at hr. Steen Gade spørger, om vi vil være med til at forbedre Danidas administration af de mange milliarder kroner, som et flertal i Folketinget har pålagt Danida at administrere.
Johanne Schmidt-Nielsen (EL), 2016-12-13:
Børn ville blive presset ud i at tolke for deres forældre og bedsteforældre om alvorlige sundhedsmæssige og sociale forhold, og det er jo ellers noget, som vi heldigvis har forsøgt at bekæmpe i mange år, altså det der med, at børn tolker for deres forældre, bl.a. i sundhedssystemet.
Bertel Haarder (V), 2006-11-03:
Det er jo lidt flovt, at det først kommer nu, men det hænger altså sammen med, at der skulle ske en evaluering af den gældende ordning, og ved den lejlighed kom forslaget altså på bordet: forslaget om, at vi nu også skulle være internationale, når det gælder handicappedes muligheder for at få specialpædagogisk støtte i forbindelse med studierejser og praktikophold.
Keld Albrechtsen (EL), 2003-03-12:
Det er at leve på eftertidens regning, fuldstændig kortsigtet og uden hensyntagen til kommende generationer, og det er at underminere de internationale klimabestræbelser, for nu får præsident Bush mulighed for at rejse rundt og sige: Jamen i Danmark, som var det land, hvor man var fremmest med at tale om miljø, er man nu fuldstændig ligeglad, og hvorfor skal USA så gøre en indsats?
Flemming Hansen (KF), 2000-04-27:
Vi har så lagt vores forslag frem, og jeg tror, at flere partier vil følge efter, således at man får en meget stor, samlet vurdering, der bygger på, hvad eksperterne ovre i ministerierne sammen med forbrugerforeningerne og motororganisationerne foreslår, og hvad forskellige politiske partier foreslår.
Mette Frederiksen (S), 2021-11-09:
Det er også det, der var det danske budskab til COP'en, hvorfor jeg jo også er glad for, at vi ikke alene er et af de lande, der har den mest ambitiøse lovgivning, den mest forpligtende lovgivning – og tak for, at vi er der – men at vi derudover også er et af de lande, der bidrager, når det kommer til klimafinansiering i udviklingslandene, og nu er i gang med nye initiativer, f.eks. i forhold til skibstransport på skovområdet og andre områder.
Tina Nedergaard (V), 2010-03-17:
For når, der bliver sagt, at det skaber bekymring i de studerendes kredse, at der kommer et diffust forslag om, at vi vil kigge på det her område, så må jeg sige, at det, der virkelig skal skabe bekymring blandt danske studerende i dag, er, hvis vi ikke tager hånd om, hvordan vi sikrer velstanden i fremtiden, og hvordan vi sikrer en tilstrækkelig stor arbejdsstyrke.
Kirsten Brosbøl (S), 2006-05-18:
Jeg vil bare sige til ministeren, at jeg synes, det, som vi har været udsat for, er dybt skuffende, og jeg håber meget, at ministeren vil stille op til et samråd i udvalget, sådan at vi kan få afklaret, hvad der er foregået her, for det er fuldkommen uacceptabelt.
Martin Henriksen (DF), 2014-03-28:
Kan ministeren ikke se, at når man kigger på befolkningssammensætningen og konstaterer, at mange af dem, der i sin tid fik asylstatus, jo ikke er her midlertidigt, men ender med at blive her permanent og stifte familie, og at det bl.a. har været med til at generere nogle af de integrationsproblemer osv., som vi kan se i det danske samfund, så er der mildest talt noget, der tyder på, at der ikke sådan løbende bliver fulgt op på, hvorvidt der er mulighed for at inddrage de her opholdstilladelser?
Søren Pape Poulsen (KF), 2020-10-08:
Nu har jeg også prøvet at sidde i regering, og jeg tænker lidt, at hvis vi nu skulle igennem med noget, som ville gøre Danmark 10 mia. kr. fattigere, og hvor vi hvert år skulle bruge 3-4 mia. kr., eller hvor det nu ender, så ville der nok have været et støtteparti, der havde tænkt: Kan de bare lige gøre det uden om os?
Ulla Tørnæs (V), 2011-11-25:
Tilbagetrækningsreformen er nødvendig for at skabe vækst og holdbarhed i dansk økonomi, men den er også nødvendig for at give luft til investeringer i de dele af den offentlige sektor, hvor vi gerne vil investere for at videreudbygge vores velfærd, hvor områder som sundhed og uddannelse i årene fremover vil kalde på nye ressourcer.
Troels Lund Poulsen (V), 2019-03-14:
De fleste ordførere har sådan set allerede meget fint forklaret, hvad lovforslaget bygger på, og også, hvad der skete, før man indførte forsøgsordningen, hvor der var eksempler på, at borgere følte sig tvunget til at tage f.eks. antidepressiv medicin for ikke at miste deres sygedagpenge.
Margrethe Vestager (RV), 2002-02-01:
Det siger måske netop noget om det store potentiale, der er i, at unge er veluddannede, løfter stemmen og tager ansvar for det, som foregår i samfundet, og at man netop derfor er villig til også at prioritere unges uddannelse, fordi de skal tage ansvar for samfundet.
Torsten Schack Pedersen (V), 2011-05-05:
Endelig foreslås det for det tredje, at de medlemmer af nævnets formandskab, der træffer afgørelse i sager, der afgøres på skriftlig baggrund, skal kunne gøre det uden medvirken af en sagkyndig, mens de sagkyndige naturligvis skal inddrages i sager af principiel karakter.
Jens Christian Larsen (V), 2002-11-05:
Herefter vil jeg gerne med formandens tilladelse have lov til at fremsætte et forslag til vedtagelse, og forslaget fremsættes på vegne af Socialdemokratiet, Det Radikale Venstre, Kristeligt Folkeparti, Dansk Folkeparti, Det Konservative Folkeparti og Venstre.
Margrethe Vestager (RV), 2004-01-20:
Det er jo en del af paradokset, at selvfølgelig kan folk klage over noget, der bliver gjort, men det barn, som måske ikke bliver fjernet, men som burde have været fjernet, har nok særdeles svært ved at få statueret sin ret til at blive taget hånd om, hvis kommunen negligerer den rettighed.
Jesper Kinch-Jensen (S), 2006-02-02:
Det sidste, jeg skal kommentere, er, at som Venstres ordfører også sagde, er det godt, at der nu bliver mulighed for at gribe fat i de nuværende grundejere, uanset hvem der har opført et grimt, skæmmende og ulovligt kystbeskyttelsesanlæg, og få forholdene bragt i orden – også for ejerens egen regning, hvis det ikke er muligt at få det bragt i orden ad anden vej og med ejerens frivillige medvirken.
Finn Sørensen (EL), 2017-02-02:
Jeg vil endnu en gang anbefale ministeren at tage det møde med Morten Kabell, så Morten Kabell kan få lejlighed til at forklare ministeren, at det boligbehov, der kommer i København i de kommende år – og vi er enige om, hvad nettotilvæksten er, kan jeg høre – kan dækkes uden at inddrage så meget som en kvadratmeter grønt område.
Helge Vagn Jacobsen (RV), 2015-05-05:
Vi har afsat 30 mio. kr. til efter- og videreuddannelse af personalet på børne- og ungeområdet, og herudover gennemfører Ankestyrelsen også praksisundersøgelser, som netop har til formål at sikre koordinering af praksis på tværs af kommunerne.
Torsten Gejl (ALT), 2017-02-23:
Den udvikling bliver forstærket af kontanthjælpsloftet og 225-timersreglen, og det vigtigste er at få det rullet tilbage, få genetableret en bedre økonomi blandt landets ledige familier og ikke mindst de 75 pct., som er syge, og som ikke kan respondere på økonomiske incitamenter.
Henrik Rejnholt Andersen (M), 2025-10-09:
Videre vil jeg fortsætte med at sige tusind tak for det gode samarbejde, vi har i Grønlandsudvalget; de ture, vi har været på til Grønland; og de mange gode snakke, vi har haft både på kryds og tværs, specielt under en flyvetur på vej til Iqaluit, hvor vi sad og snakkede i et par timer, fordi vi skulle snurre rundt for at brænde lidt brændstof af.
Per Clausen (EL), 2007-04-17:
På støjområdet mener vi at det er meget vigtigt at holde fast i, at den svageste part, beboeren, ikke skal være ansvarlig for at pakke sig ind, at det skal være muligt at åbne vinduer, opholde sig udenfor på rekreative områder, og at det skal kunne ske uden høreværn.
Kristian Thulesen Dahl (DF), 2003-05-08:
Der tænker jeg meget specifikt på situationen efter udvidelsen af EU - for det står vi jo også og skal debattere den kommende måneds tid her i Folketinget - hvor der jo er en lang række partier herinde, der taler for, at man fra den 1. maj 2004, altså om mindre end et år, vil lukke arbejdsmarkedet op for alle dem fra de 10 nye øst- og centraleuropæiske lande, der ønsker at komme her til Danmark og tage arbejde.
Sjúrður Skaale (JF), 2021-10-07:
»Her lades alt håb ude«, står der over indgangen til Helvede ifølge et af verdens største digterværker, nemlig Dantes »Den Guddommelige Komedie«, som jo er aktuel i disse dage, i og med at det er 700 år siden, digteren døde.
Merete Riisager (LA), 2015-03-24:
Det betyder, at kvinder som undertegnede kan gøre karriere på egne præmisser i stedet for at skulle sidde i en bestyrelse som en eller anden tante, der sidder der, fordi man tilfældigvis er kvinde, og at virksomhederne kan få mulighed for selv at bestemme, hvem de vil sætte i deres bestyrelser.
Dan Jørgensen (S), 2016-05-18:
Det er faktisk lidt utroligt, at man skal høre på, at hr. Martin Henriksen bebrejder Socialdemokratiet for ikke at søge den indflydelse, vi nu kunne få her i salen, fordi vi ikke støtter et forslag, som hr. Martin Henriksen har fremsat, og som i øvrigt er et andet end det, vi selv har fremsat via pressen, og selv om vi i øvrigt har redegjort godt, redeligt og sagligt for, hvorfor det ikke kan gennemføres lige nu.
Peder Hvelplund (EL), 2022-10-06:
Og jeg vil egentlig bare høre fru Pia Olsen Dyhr, om SF's formand er enig i, at vi skal udvide de rettigheder – for tandlægebesøg stopper jo ikke ved de 21 år – så det også er i forhold til socialt udsatte, og at målet er, at vi får gjort tandplejen fuldstændig vederlagsfri.
Rasmus Prehn (S), 2012-12-13:
Men der er det altså sådan, at vi, når det handler om, at man vil nedsætte aldersgrænsen for, hvornår nogen skal kunne erhverve et kørekort, har udtrykt en skepsis, når vi kan se, at der er en statistik, der viser, at det faktisk er i de unge år, at der er de fleste uheld.